
ELŐTERJESZTÉS
Martfű Város Önkormányzata Gyermekjóléti és Szociális Szolgáltató Központ alapító okiratának módosítására
Martfű Város Önkormányzata Képviselő-testületének 

2015. november 26-i ülésére

Előkészítette: Szász Éva jegyző
Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalási mód: nyilvános ülés

Tisztelt Képviselő-testület!

A Képviselő-testület október 29-i ülésén döntött arról, hogy 2016. január 1. napjától az idősek nappali ellátását, a házi segítségnyújtást és a szociális étkeztetést a Szolnoki Kistérség Többcélú Társulása útján látja el.
A döntésnek megfelelően az ezen ellátást biztosító Martfű Város Önkormányzata Gyermekjóléti és Szociális Szolgáltató Központ alapító okiratát módosítani szükséges.
Az államháztartásról szóló 2011. évi CXCV. törvény (továbbiakban: Áht.) 8/A. § (2) bekezdése és a 11. § (7) bekezdése, valamint a 11. § (26) bekezdése értemében 2015. január 1-jétől az alapító, módosító és megszüntető okiratokat a Magyar Államkincstár honlapján közzétett formanyomtatványok szerint kell elkészíteni. A törzskönyvi nyilvántartásba csak az ilyen módon elkészített okiratok fogadhatóak be.

Az Áht. 11. § (26) bekezdése értelmében 2015. január 1-jét követően a költségvetési szervek alapító okiratainak soron következő első módosításakor az okirat mintáknak megfelelően kell átszerkeszteni a korábbi alapító okiratokat.

Kérem a Tisztelt Képviselő-testületet, hogy az alapító okiratot módosító okiratot és az egységes szerkezetű alapító okiratot az előterjesztés melléklete szerint szíveskedjen jóváhagyni. 

Határozati javaslat:

…./2015. (… ….) határozat

Martfű Város Önkormányzata Gyermekjóléti és Szociális Szolgáltató Központ alapító okiratának módosítására
Martfű Város Önkormányzatának Képviselő-testülete a Martfű Város Önkormányzata Gyermekjóléti és Szociális Szolgáltató Központ alapító okiratot módosító okiratát és az egységes szerkezetű alapító okiratát a határozat melléklete szerint jóváhagyja. 

Az alapító okiratban foglalt változást a törzskönyvi nyilvántartásban át kell vezetni. 
Felelős: 
Szász Éva jegyző

Határidő:
a jóváhagyást követő 8. napon belül

Martfű, 2015. november 18. 











Dr. Papp Antal

